ક્રિકેટની વાત નીકળતા જૉર્જ કહે છે તેમણે જ્યારે દ્રષ્ટિહીનો માટે ક્રિકેટની યોજના બનાવી ત્યારે સૌપ્રથમ તેમણે સુનિલ ગાવસ્કર અને કપિલદેવ પાસે મદદ માંગી. બન્નેએ કહ્યું કે તેમની પાસે સમય નથી પણ જૉર્જ તેમના નામનો ઉપયોગ આ ઉમદા કાર્યમાં કરી શકે છે. આ વાત જૉર્જ માટે ખૂબ જ મદદરૂપ પુરવાર થઇ કારણ કે, આ બન્નેના નામ પર લોકોને મજબૂત વિશ્વાસ હતો. ત્યારબાદ જૉર્જે દ્રષ્ટિહીનો માટે ક્રિકેટ મેચ અને ટૂર્નામેન્ટ આયોજિત કરવાની શરૂઆત કરી.